Proprietarul lanțului Unicarm, Vasile Lucuț, a făcut din nou o donație foarte serioasă Spitalului Județean de Urgență Satu Mare. Reprezentanții Companiei au transmis redacției PortalSM un document prin care anunță donații de 250.000 de euro către spital, inclusiv un aparat de testare Covid 19.

Redăm poziția Unicarm în integralitate:

În aceste zile, cu care nu ne-am fi gândit că ne vom confrunta, se dovedeşte că a trece peste aceste condiţii speciale este despre a veni în ajutorul aproapelui nostru. Nu exista manual de instructiuni pentru cum sa ne simtim in astfel de vremuri si stim ca asta cauzeaza stres tuturor.

Este despre a ne implica în tot ceea ce ţine de fiecare dintre noi, în a nu sta nepăsători, acum, când cu toţii suntem încercaţi de provocări unice.

Privind înainte, punându-ne încrederea în Dumnezeu si in cadrele medicale, am decis şi de această dată să ne implicăm prin investiţii în sistemul sanitar, sponsorizand spitalele din Satu Mare cu echipamente medicale in valoare de 250.000 euro,astfel:

Laboratorul Spitalului Judeţean Satu Mare:

Aparat de testare COVID-19

1000 de kit-uri de testare COVID-19

Sectia ATI a Spitalului JudeţeanSatu Mare :

: 10 Aparate de Ventilare dotate complet cu: Pat cu 4 motoare, Monitor Functii Vitale, Aspirator

1 Targa Hidraulica.

Spitalul de boli infecţioase Satu Mare (secţia adulţi + sectia pediatrie copii):

10 Pulsiometre

10 Tensiometre

1 Defibrilator

4 Monitoare Functii Vitale

1 Masina de spalat cu uscator

Suntem conştienţi de eforturile pe care fiecare dintre noi trebuie sa le depună, de sacrificiile pe care fiecare trebuie să le facă zi de zi, însă trebuie să ne menţinem speranţa vie, pentru a trece cu bine peste aceasta grea incercare !

Doamne ajută!

PRECIZARE: Fotografia este de la donația făcută de Vasile Lucuț secției de Neurologie!